Интеллектуалдык менчик объектилеринин наркын баалоо
Интеллектуалдык менчик объектилеринин наркын баалоо – эл-аралык стандартка, классикалык үч ыкмага негизденет: Чыгымдык баалоо интеллектуалдык менчик объектисин жаратууга, коргоого жана колдонууга байланышкан чыгымдардын бардык суммасын эсептөөгө негизденет. Чыгымдык баалоо ыкмасы көпчүлүк учурда келечектеги кирешелерди алууга катышпаган жана азыркы учурда киреше бербеген материалдык эмес активдерди баалоо үчүн колдонулат. Рыноктук баалоо ыкмасы же салыштырып сатуу ыкмасы боюнча материалдык эмec активди болжолдогон келишим боюнча баалоону ушул сыяктуу келишим менен салыштыруу караштырылат. Салыштырылуучу эки келишим келишимдин рентабелдүүлүгүнүн эсептеринде колдонулуучу негизги экономикалык параметрлери боюнча салыштырылат. Демейде бул капиталдын жүгүрүмдүүлүгү жана ойлоп табууну же товардын белгисин пайдалануудан алынган таза киреше болуп саналат. Бул ыкма адабияттын, көркөм өнөрдүн жогорку чеберчилик менен жаралган чыгармаларын сатуудан программалык продуктуларды көбөйтүп чыгарууда жана сатууда пайдаланылышы мүмкүн. Кирешелик баалоо азыркы учурда ушул активден келечекте киреше алууну күгүү менен шартталган конкреттүү материалдык эмес активдин экономикалык баалуулугуна негизденет. Интеллектуалдык менчиктин пайдалануудан алынуучу кирешееи аны сатуунун натыйжасында алынган жалпы кирешенин өлчөмүндөгү үлүшүн бөлүп салуу жолу менен аныкталат. 
Юридикалык аталгылар жана түшүнүктөр

Колдонулган адабияттар
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5